18. mai

**18. mai** on Gregoriuse kalendri 138. (liigaastal 139.) päev. Juliuse kalendri järgi 5. mai (1901–2099).

## Sündmused
### [[Eesti]]s
* 1919 – Merejõudude juhataja päevakäsuga nr 612 nimetati Meteoroloogia jaam ümber Mereobservatooriumiks ning seda peetakse Eesti riikliku ilmateenistuse loomiseks.
* 1928 – Tallinna Tehnikumis kaitses diplomitöö Johanna Tammison, kellest sai Eesti esimene naisinsener.
* 1930 – Tartus avati Friedrich Robert Faehlmanni monument.
* 1934 – siseminister kinnitas Villem Tellingu Elva alevivanemaks.
* 1938 – Tallinna saabus Saksa õhusõiduministeeriumi tsiviilosakonna direktor Willi Fisch.
* 1940 – Aleksander Kreek tõukas selle aasta hooajal esimesena kuuli üle 16 m (16.28).
* 1940 – Tallinnast lahkus viimane laev Saksamaale ümberasujatega. 
* 1942 – Tallinna külastas sakslaste poolt okupeeritud ida-alade riigiminister Alfred Rosenberg, järgmisel päeval väisas ta Tartut.
*1945 – Tallinnas moodustati 4 linnarajooni: Kopli, Nõmme, Kesk- ja Mererajoon.
* 1963 – Johannes Västrik valiti Eesti Ühiskonna Saksa Liiduvabariigis esimeheks.
* 1989 – toimus Eestimaa rahvuste II foorum.
* 1993 – loodi Riigikogu ajutine komisjon Nõukogude Liidu ning teiste riikide julgeoleku- ja luureorganite tegevuse uurimiseks. Komisjoni juhiks sai Enn Tarto.
* 1994 – esimest korda arutasid erakonnad koos Euroopa Liiduga ühinemise vajalikkust ja võimalikkust.
* 1996 – Eesti eurolaul "Kaelakee hääl" Maarja-Liis Ilusa ja Ivo Linna esituses saavutas 1996. aasta Eurovisiooni lauluvõistlusel viienda koha. Laulu helilooja on Priit Pajusaar ja sõnade autor Kaari Sillamaa.
* 1999 – Tallinnas Mustpeade majas toimus vabamüürlaste Eesti Suurlooži sissepühitsemine.
* 2005 – Eesti välisminister Urmas Paet ja Venemaa välisminister Sergei Lavrov allkirjastasid Moskvas Eesti ja Venemaa vahelise piirilepingu.

### Maailmas

* 1190 – Kolmas ristisõda: Saksa-Rooma keiser Friedrich I Barbarossa võitis Iconiumi lahingus Rumi seldžukke teist korda 11 päeva jooksul.
* 1595 – Kahekümneviieaastane sõda: Moskva Suurvürstiriigi ja Rootsi kuningriigi vahel sõlmiti Täyssinä rahuleping.
* 1804 – Napoleon Bonaparte kuulutati Prantsusmaa keisriks.
* 1869 – lahkulöönud Ezo Vabariigi väed kapituleerusid Jaapani Keisririigile.
* 1885 – Jaapani pank andis välja oma esimesed rahatähed.
* 1897 – Londonis ilmus iiri kirjaniku Bram Stokeri vampiiriromaan Dracula.
*1944 – algas krimmitatarlaste deporteerimine Kesk-Aasiasse.
*1944 – Teine maailmasõda: Itaalia Montecassino klooster hõivati liitlasvägede poolt pärast enam kui neli kuud kestnud lahingut.
*1951 – Rootsis Lundis esitleti Erik Wallenbergi poolt Ruben Rausingu idee järgi loodud tetrapaki pakendit piimale.
*1974 – India korraldas Rajasthanis koodnime Smiling Buddha all oma esimese tuumapommi katsetuse.
*1991 – pärast Somaalia keskvõimu kollapsit kuulutas Somaalimaa end iseseisvaks.

## Sündinud

* 1872 – Bertrand Russell, inglise filosoof
* 1883 – Walter Gropius, saksa arhitekt
* 1913 – Vincent Dole, USA arstiteadlane
* 1920 – Johannes Paulus II, Rooma paavst
* 1937 – Fran Jeffries, ameerika laulja, näitleja ja modell
* 1949 – Rick Wakeman, inglise klahvpillimängija ja helilooja
* 1952 – Einar Vene, eesti maalikunstnik
* 1955 – Peeter Vähi, eesti helilooja
* 1957 – Tertius Zongo, Burkina Faso poliitik
* 1970 – Tina Fey, USA stsenarist
* 1974 – Valmo Kriisa, eesti korvpallur
* 1975 – John Higgins, šoti snuukrimängija
* 1978 – Ricardo Carvalho, portugali jalgpallur

## Surnud

* 1911 – Gustav Mahler, Austria helilooja
* 1941 – Eduard Tamm, eesti helilooja
*1965 – Johannes Kallak, eesti pedagoog, kooli- ja lastekirjanik
* 1980 – Ian Curtis, inglise punkbändi Joy Division solist
* 1995 – Aleksander Godunov, vene balletitantsija
* 1995 – Henri Laborit, Prantsuse neuroloog ja kirjanik
* 2006 – Jaan Eilart, eesti biogeograaf
* 2007 – Alide Viire-Slet, Eesti konsulaarametnik

## Pühad ja tähtpäevad
* rahvusvaheline muuseumipäev
## Nimepäev
* Eestis – Eeri, Eerik, Eero, Ergi, Ergo, Erich, Erik, Erki, Erko

## Ilmarekordid
* 1977 – kuu kõrgeim õhutemperatuur Tallinnas (+29,5 °C).

## Viited